Komission asetus (ETY) N:o 1105/68, annettu 27 päivänä heinäkuuta 1968, eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä



Virallinen lehti nro L 184 , 29/07/1968 s. 0024 - 0026

Tanskank. erityispainos: Sarja I Alue 1968(II) s. 0375

Englannink. erityispainos: Sarja I Alue 1968(II) s. 0379

Kreikank. erityispainos: Luku 03 Nide 3 s. 0148

Espanjank. erityispainos: Luku 03 Nide 2 s. 0218

Portugalink. erityispainos: Luku 03 Nide 2 s. 0218

Suomenk. erityispainos Alue 3 Nide 2 s. 0119

Ruotsink. erityispainos Alue 3 Nide 2 s. 0119



KOMISSION ASETUS (ETY) N:o 1105/68, annettu 27 päivänä heinäkuuta 1968, eläinten ruokintaan tarkoitetulle rasvattomalle maidolle myönnettävää tukea koskevista yksityiskohtaisista säännöistä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(1) ja erityisesti sen 10 artiklan 3 kohdan ja 35 artiklan, sekä katsoo, että eläinten ruokintaan tarkoitetulle rasvattomalle maidolle ja rasvattomalle maitojauheelle myönnettävää tukea koskevista yleisistä säännöistä 15 päivänä heinäkuuta 1968 annettu neuvoston asetus (ETY) N:o 986/68(2) edellyttää joidenkin rasvattomalle maidolle myönnettävän tuen maksamista koskevien yksityiskohtaisten sääntöjen antamista, jotta sellainen rasvaton maito, jonka hintaa on alennettu, käytettäisiin ainoastaan eläinten ruokintaan, yhtäältä olisi säädettävä, että se on denaturoitava ennen toimitusta ja toisaalta viljelijät olisi velvoitettava käyttämään itse tuottamansa rasvaton maito, on tarpeen ehdottaa käyttäjän valittavaksi useita denaturointimenetelmiä, joiden avulla denaturoitu maito erottuu selvästi, niille karjankasvattajille, jotka käyttävät rehuksi itse tuottamaansa rasvatonta maitoa ja jotka toimittavat kermaa meijereille tai valmistavat voita, on mahdollista määrittää kiinteästi sen rasvattoman maidon määrä, jolle on myönnetty tukea meijereille toimitetun kerman tai myydyn voin määrän perusteella, on tarpeen vahvistaa riittävät enimmäismäärät, jotta kasvattajan rehuksi käyttämän ja tämän itsensä tuottaman maidon määrä olisi suhteessa rasvatonta maitoa rehuksi käyttävän karjan kokoon, ottaen huomioon yhtäältä rasvattoman maitojauheen interventiohinnasta johtuvan rasvattoman maidon arvo ja toisaalta rasvattomalle maidolle myönnettävän tuen ja muiden rehujen hinnat, on tarpeen vahvistaa eläimille tarkoitetun maidon enimmäishinnaksi 1,6 laskentayksikköä 100 kilogrammalle, tehokkaan valvonnan mahdollistamiseksi on tarpeen määrätä, että meijereiden on laadittava selvityksiä, jotka täyttävät tuen myöntämistä koskevat erityisvaatimukset, ja rasvatonta maitoa itse tuottavat eläintenkasvattajat on velvoitettava antamaan tiettyjä lukuja, lyhyenä siirtymäaikana on tarpeen antaa lupa myöntää tukea denaturoimattomalle tai muilla menetelmillä denaturoidulle rasvattomalle maidolle, koska tässä asetuksessa säädettyjä denaturointiaineita ei välttämättä ole heti riittävästi saatavilla, tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla 1. Meijerissä tuotettu ja käsitelty rasvaton maito voi saada tukea ainoastaan, jos se on denaturoitu jommalla kummalla 2 artiklassa tarkoitetuista menetelmistä ja jos sen ominaispaino ennen denaturoimista oli vähintään 1,03. Denaturoitua rasvatonta maitoa nimitetään jäljempänä "eläimille tarkoitetuksi maidoksi". 2. Tukea myönnetään ainoastaan sellaiselle rasvattomalle maidolle, jota on eläimille tarkoitetussa maidossa. 2 artikla Rasvaton maito on denaturoitu: 1. kun se on hapatettu; rasvaton maito on hapatettu, kun sen happamuusaste mitattuna a) Soxhlet-Henkel-menetelmällä on vähintään 20° SH b) Dornic-menetelmällä on vähintään 45° SH, c) Kruisher-menetelmällä on vähintään 50° N; 2. kun siihen on lisätty vähintään 30 kilogrammaa tiivistettyä heraa 100 kilogrammalle; hera on tiivistettyä, kun sen ominaispaino ei ole alhaisempi kuin rasvattoman maidon ominaispaino; 3. kun siihen on lisätty vähintään 0,5 kilogrammaa tärkkelysmassaa tai ennastettua tärkkelysjauhetta 100 kilogrammalle; 4. kun siihen on lisätty vähintään 1 gramma atsorubiini E 122:ta (karmesiini) tai 1 gramma eosiinia 100 kilogrammalle. 3 artikla 1. Asetuksen (ETY) N:o 986/68 2 artiklan 1 kohdan a alakohdassa tarkoitettu enimmäishinta 100 kilogrammalle eläimille tarkoitettua maitoa vahvistetaan 1,60 laskentayksiköksi. 2. Enimmäishintaa sovelletaan vapaasti meijerissä -toimitukseen. 4 artikla 1. Meijeri, joka toimittaa eläimille tarkoitettua maitoa karjankasvattajille, voi saada tukea ainoastaan eläimille tarkoitettuun maitoon sisältyville maitomäärille, jotka kasvattaja on kirjallisesti ilmoittanut käyttävänsä omalla tilallaan. 2. Meijerin on säilytettävä mainittu ilmoitus vähintään kahden vuoden ajan. 5 artikla 1. Meijeri, joka toimittaa eläimille tarkoitettua maitoa karjankasvattajille, voi saada tukea ainoastaan, jos se pitää kuukausittaista selvitystä toimitetuista, valmistetuista, käytetyistä ja myydyistä maito- ja maitotuotemääristä, joihin kuuluvat myös eläimille tarkoitettu maito ja rehuseokset. 2. Määriä koskevissa selvityksissä on oltava vähintään seuraavat tiedot: a) tuottajilta peräisin oleva vastaanotettu määrä raakamaitoa ja kermaa, b) meijereistä peräisin oleva vastaanotettu määrä maitoa, rasvatonta maitoa ja kermaa, c) rasvattoman maidon valmistuspäivä ja valmistusmäärä, d) muiden maitotuotteiden valmistusmäärät, e) rasvattoman maidon myyntimäärä, myyntipäivä ja vastaanottajan nimi ja osoite, f) rasvattoman maidon hävikki ja näytteet sekä palautetut ja hyvitetyt määrät, g) eläimille tarkoitetusta maidosta laskutettu hinta. 3. Edellä 2 kohdassa tarkoitetut tiedot on mainittava erityisesti lähetysluetteloissa ja laskuissa. 6 artikla 1. Karjankasvattajat, jotka käyttävät rehuksi itse tuottamaansa rasvatonta maitoa, voivat saada tukea ainoastaan, jos he ilmoittavat kirjallisesti käyttävänsä hallussaan olevan rasvattoman maidon tilallaan rehuna. 2. Jos kyseessä ovat kasvattajat, jotka a) toimittavat kermaa meijeriin, ilmoitus toimitetaan asianomaiseen meijeriin, jonka on säilytettävä se vähintään kahden vuoden ajan; b) myyvät tuottamaansa voita, ilmoitus toimitetaan toimivaltaiselle toimielimelle. 7 artikla Karjankasvattajat, jotka käyttävät rehuksi itse tuottamansa rasvattoman maidon ja jotka toimittavat kermaa meijeriin, saavat myönnettävää tukea meijeriin toimitettua rasvakiloa kohti 23 kilogrammalle rasvatonta maitoa. 8 artikla 1. Kasvattajat, jotka käyttävät rehuksi itse tuottamansa rasvattoman maidon ja jotka myyvät itse tuottamaansa voita, saavat myönnettävää tukea myytyä voikiloa kohti 20 kilogrammalle rasvatonta maitoa, sanotun kuitenkaan rajoittamatta 3 kohdan säännösten soveltamista. 2. Tukea myönnetään ainoastaan voin valmistajiksi rekisteröidyille kasvattajille. Rekisteröinnin tekee kussakin jäsenvaltiossa toimielin, jolla on valtuudet tuen myöntämiseen. Mainittu toimielin toimittaa rekisteröintilomakkeen. Kyseisessä lomakkeessa on ilmoitettava niiden lehmien määrä, joiden maito voidaan käyttää voin valmistukseen. 3. Tukea myönnetään ainoastaan sellaiselle määrälle rasvatonta maitoa, joka ei ylitä rekisteröintilomakkeessa mainittua kutakin lehmää kohti säädettyä vuosittaista enimmäismäärää. Vuosittainen enimmäismäärä on 3 000 kilogrammaa maitoa lehmää kohti. Tästä määrästä kuitenkin vähennetään kasvattajan meijeriin toimittama maitomäärä. 4. Kasvattajat voivat saada tukea ainoastaan, jos he todistavat riittävin asiakirjoin voin valmistus- ja myyntimäärät sekä karjakokonsa kehityksen. 9 artikla Tässä asetuksessa karjankasvattajina pidetään myös jäsenvaltion hyväksymiä tuottajaryhmittymiä. 10 artikla Jäsenvaltioiden on toteutettava kaikki tarpeelliset toimenpiteet varmistaakseen sen, että tuen myöntämiselle säädettyjen edellytysten täyttymistä valvotaan. 11 artikla 1. Poiketen 1 artiklan 1 kohdan säännöksistä 1 päivään syyskuuta 1968, meijerissä tuotetulle ja käsitellylle denaturoimattomalle tai asianomaisessa jäsenvaltiossa 28 päivänä heinäkuuta 1968 sovellettavalla menetelmällä denaturoidulle rasvattomalle maidolle myönnetään tukea. 2. Jäsenvaltioiden on toteutettava tarvittavia toimenpiteitä tällaisen rasvattoman maidon käytön tehokkaan valvonnan varmistamiseksi. 12 artikla Tämä asetus tulee voimaan 29 päivänä heinäkuuta 1968. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä heinäkuuta 1968. Komission puolesta Puheenjohtaja Jean REY (1) EYVL N:o L 148, 28.6.1968, s. 13 (2) EYVL N:o L 169, 18.7.1968, s. 4